[pic] | EUROPOS BENDRIJŲ KOMISIJA | Briuselis, 16.12.2008 KOM(2008) 887 galutinis 2008/0263 (COD) Pasiūlymas EUROPOS PARLAMENTO IR TARYBOS DIREKTYVA kuria nustatomi kelių transportui ir jo sąsajoms su kitų rūšių transportu skirtų pažangiųjų transporto sistemų diegimo pagrindai {SEK(2008) 3083} {SEK(2008) 3084} (pateikta Komisijos) AIŠKINAMASIS MEMORANDUMAS 1. PASIūLYMO APLINKYBėS - Pasiūlymo pagrindas ir tikslai Europos Komisijos baltosios knygos dėl transporto politikos laikotarpio vidurio apžvalgoje teigiama, jog inovacijos bus svarbus tvaresnio (t. y. saugesnio, veiksmingesnio, švaresnio ir darnesnio) kelių transporto užtikrinimo veiksnys, pirmiausia dėl informacinių ir ryšių technologijų – pažangiųjų transporto sistemų (PTS) – taikymo. Tačiau kelių transportui skirti PTS sprendimai buvo pritaikomi lėčiau nei tikėtasi, paslaugos dažniausia diegiamos padrikai. Rezultatas – nenuoseklus nacionalinių, regioninių ir vietos sprendimų rinkinys, neturintis aiškios bendros tvarkos ir todėl keliantis grėsmę bendrosios rinkos vientisumui. Taigi PTS naudojamos neveiksmingai, todėl šios sistemos negali veiksmingai padėti siekti (transporto) politikos tikslų ir spręsti didėjančių kelių transporto problemų. Bendras šio pasiūlymo tikslas – nustatyti kelių transportui ir jo sąsajoms su kitų rūšių transportu skirtų pažangiųjų transporto sistemų (PTS) spartesnio ir darnesnio diegimo ir naudojimo pagrindus, padėsiančius Europos Sąjungoje veiksmingiau, ekologiškiau, saugiau ir patikimiau vežti krovinius ir keleivius. Specialieji tikslai – didinti sistemos sąveikos galimybes, užtikrinti sklandžią prieigą, užtikrinti paslaugų tęstinumą ir sukurti visų PTS suinteresuotųjų šalių bendradarbiavimo mechanizmą. Vadovaujantis subsidiarumo principu, manoma, kad tinkamiausias būdas numatomam tikslui pasiekti yra (pagrindų) direktyva. Tačiau techninius įgyvendinimo aspektus, t. y. procedūras ir specifikacijas, patvirtins Komisija, padedama komiteto, sudaryto iš valstybių narių atstovų. Nemenkindama šio komiteto vaidmens, Komisija įsteigs Europos PTS patariamąją grupę, į kurią bus pakviesti susijusių PTS suinteresuotųjų šalių atstovai ir kuri konsultuos Komisiją su PTS taikymu ir diegimu Europos Sąjungoje susijusiais verslo ir techniniais klausimais. - Bendrosios aplinkybės Atsižvelgiant į didėjančią mūsų transporto sistemos apkrovą (numatoma, kad iki 2020 m. krovininio kelių transporto srautas padidės 55 %, o keleivinio kelių transporto – 36 %) ir atitinkamą energijos suvartojimą bei neigiamą poveikį aplinkai (iki 2020 m. transporto priemonių išmetamas CO2 kiekis padidės dar 15 %), būtina naujoviškai tenkinti didėjančius vežimo ir judumo poreikius ir reikalavimus. Tradicinėmis priemonėmis, pvz., plečiant esamus transporto tinklus, šios problemos nebus įmanoma išspręsti, todėl reikia rasti naujų sprendimų. Anksčiau Komisija teikė didelę paramą su kelių transportu susijusiems PTS moksliniams tyrimams ir plėtros darbams; mokslinių tyrimų rezultatai pirmą kartą pritaikyti Europos regionų PTS diegimo projektuose, finansuojamuose pagal transeuropinio transporto tinklo programą. Vienas svarbiausių pasiūlymų pagal i2010 programą – pažangaus automobilio iniciatyva, kuria siekiama sumažinti avarijų keliuose skaičių, transporto spūstis ir kamščius, degalų suvartojimą ir išmetamą CO2 kiekį: taikant elektroninę stabilumo kontrolę (ESK), avarijų skaičius mažinamas padedant vairuotojams valdyti savo automobilį, kai šis slysta; taikant pagalbos skambučio ( eCall ) funkciją, siekiama panaudoti transporto priemonėje įrengtą juodąją dėžę, kuri vietos avarinėms tarnyboms belaidžiu ryšiu perduotų informaciją apie oro pagalvės išsiskleidimą, poveikio jutiklio duomenis ir vietos koordinates. - Su pasiūlymu susijusios galiojančios nuostatos Šiame pasiūlyme daugiausia nagrinėjami PTS prietaikos ir paslaugos, susijusios su kelių transportu ir jo sąsajomis su kitų rūšių transportu. Panašios iniciatyvos, nukreiptos į kitas transporto rūšis, yra oro transportui skirta Bendro Europos dangaus oro eismo vadybos mokslinių tyrimų programa (SESAR), geležinkelių transportui skirta Europos geležinkelių eismo valdymo sistema (ERTMS) ir vidaus vandenų transportui skirtos upių informacijos paslaugos (RIS). Laivybos srityje jau įdiegtos SafeSeaNet ir Bendrijos laivų eismo stebėsenos ir informacijos sistemos (VTMIS), siekiama įdiegti automatinio identifikavimo sistemą (AIS) ir nuotolinio identifikavimo ir stebėjimo (LRIT) sistemą. Kelių transporto srityje taip pat taikomos įvairios nuostatos, pvz., Direktyva 2004/52/EB dėl elektroninių rinkliavų, Reglamentas (EEB) Nr. 3821/85 dėl kelių transporto priemonėse naudojamų tachografų ir Direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus. Bus užtikrintas skaidrus ryšys su atitinkamų komitetų veikla. - Derėjimas su kitomis Europos Sąjungos politikos sritimis ir tikslais Pasiūlymas padės siekti kelių (mikroekonominių) Lisabonos strategijos ekonomikos augimui ir darbo vietų kūrimui tikslų. Pirmiausia jis prisidės prie siekio palengvinti PTS sklaidą ir veiksmingą jų naudojimą. Be to, jis padės siekti šių tikslų: - visų rūšių inovacijų rėmimas: tarpvalstybinis keitimasis žiniomis apie veiksmingą PTS diegimą; - Europos infrastruktūros plėtra, tobulinimas ir jungimas, prioritetinių tarpvalstybinių projektų baigimas: tinkamų infrastruktūros kainodaros sistemų galimybių svarstymas; - skatinimas tausiai naudoti išteklius ir didinti aplinkosaugos ir ekonomikos augimo sinergiją, pirmiausia remiant išorės sąnaudų internalizavimo būdų kūrimą; - investicijų, ypač privataus verslo, į MTP didinimas ir gerinimas: geresnių pamatinių sąlygų inovaciniams PTS sprendimams taikyti sudarymas. Komisija, persvarstydama 2006 m. baltąją knygą dėl transporto politikos, pabrėžė, kad pagrindinės Europos Sąjungos transporto sektoriaus problemos yra eismo spūstys, energetinis saugumas ir klimato kaita. Persvarsčius parengtos politikos gairės, susijusios su transporto veiksmingumu, inovacijomis, logistika ir ekologiškumo didinimu; šios gairės visiškai atitinka pagrindines Lisabonos strategijos nuostatas. 2008 m. liepos mėn. Komisijos priimto komunikato „Ekologiškas transportas“ (COM (2008) 433) 4 dalyje pateiktas kelių transportui skirtų PTS veiksmų planas ir su juo susijusi teisėkūros iniciatyva, kuria bus nustatyta bendra esamų technologijų pateikimo rinkai ir taikymo metodika. Be to, tinkamiau išnaudojant esamą infrastruktūrą, reikės mažiau naujos, todėl bus išvengta buveinių fragmentacijos ir dirvožemio sandarinimo. Be to, šis pasiūlymas atitinka ES tvaraus vystymosi strategiją , nes jame nagrinėjami keli 2005 m. peržiūros metu įvardyti svarbūs klausimai, kuriuos reikėtų spręsti aktyviau. Pagrindinis šiuos klausimus siejantis aspektas – siekis, kad transportas taptų tvaresnis, pvz.,. kad būtų pasiektas tikslas pagerinti transporto poreikių valdymą ir būtų prisidedama siekiant saugumo keliuose tikslo – iki 2010 m. perpus sumažinti žūstančiųjų keliuose skaičių (palyginti su 2000 m.). Kiti klausimai, kurie bus sprendžiami netiesiogiai, yra ES energijos vartojimo mažinimas, taigi ir klimato kaitos poveikio ribojimas. Be to, pasiūlymu remiamas Reglamento (EB) Nr. 1/2005 dėl gyvūnų apsaugos juos vežant ir atliekant susijusias operacijas (navigacijos sistemos) įgyvendinimas. 2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS - Konsultacijos su suinteresuotosiomis šalimis Konsultacijų metodai, pagrindiniai tiriamieji sektoriai ir bendras respondentų apibūdinimas Nuo 2007 m. lapkričio mėn. iki 2008 m. sausio mėn. pabaigos surengta trylika susitikimų su aukšto lygio ekspertais ir asmenimis, atstovaujančiais privačiosioms ir viešosioms suinteresuotųjų šalių organizacijoms. Po šių apklausų sudarytas pradinis pastabų dėl veiksnių, trukdančių plačiau diegti PTS ir skverbtis į rinką, sąrašas. Be to, buvo nagrinėjami galimi veiksmai, kurių būtų galima imtis, kad PTS būtų diegiamos sparčiau. Šioms išvadoms aptarti ir konsoliduoti surengti du vieši seminarai (2008 m. vasario 22 d. ir 2008 m. kovo 26 d.), juose dalyvavo daugiau kaip 200 žmonių. Be šių seminarų, surengtas e. saugos (angl. eSafety ) forumo posėdis (Liubliana, 2008 m. balandžio 25 d.). 2008 m. vasario 29 d. – kovo 31 d. vyko viešos konsultacijos internetu. Rezultatai paskelbti http://ec.europa.eu/transport/road/consultations/its_en.htm. Galiausiai 2008 m. gegužės 26 d. susitikime Briuselyje valstybių narių delegatai aptarė siūlomų konkrečių veiksmų pagrįstumą. Atsakymų santrauka ir kaip į juos atsižvelgta Apklausus padarytos šios pagrindinės išvados: - skverbimasis į rinką : būtina sparčiau diegti PTS, ypač miesto ir krovininio transporto srityse. Diegimas turėtų būti remiamas politiškai, juo turėtų būti siekiama geriau išnaudoti turimus infrastruktūros pajėgumus ir kartu padidinti transporto operacijų veiksmingumą bei saugumą; - įgyvendinimo reikalavimai : siekiant sudaryti galimybę tarpvalstybiniu mastu teikti darnias paslaugas, Europos lygiu turi būti susitarta dėl prietaikų ir paslaugų sąveikos užtikrinimo. Tai apima duomenų rinkimo ir apdorojimo taisyklių ir procedūrų derinimą ir prireikus standartizavimą; - diegimo strategija : norint plačiai diegti ir integruoti automobilyje teikiamas paslaugas (pvz., įspėjimo dėl greičio, pagalbos skambučio ( eCall ), tikralaikės informacijos apie eismą), būtina parengti bendrąją strategiją ir numatyti darnius veiksmus, remiamus svarbiausių suinteresuotųjų šalių, atstovaujančių pramonei, kelių eismo institucijoms ir susijusiems tinklų operatoriams; - suinteresuotųjų šalių koordinavimas : norint nuo ketinimų pereiti prie efektyvių veiksmų, būtina įsteigti įvairių sektorių koordinavimo grupę, į kurios sudėtį įeitų visi pagrindiniai veikėjai – prietaikų kūrėjai, pramonės ir valdžios institucijos. Remiantis seminarų darbo rezultatais, šios išvados patvirtintos ir kai kur papildytos: - įgyvendinimo strategija : tai turėtų būti išsamus tvarkaraštis, kuriame būtų aiškiai nurodyti numatomi veiksmai ir įvairių veikėjų – Komisijos, valdžios institucijų, pramonės veikėjų ir t. t. – pareigos. Prireikus veiksmai turėtų būti pagrįsti atitinkamu teisiniu pagrindu. Nuspręsta, kad su prietaikomis ir paslaugomi yra susiję šie aspektai: - žmogaus ir mašinos sąveika (HMI) : atsižvelgiant į saugumo aspektą, būtina sukurti standartines platformas ir sąsajas; - transporto priemonių saugos sistemos : susietąsias sistemas (kuriomis transporto priemonės ir infrastruktūra susisiekia judriuoju ryšiu) automobiliuose ir infrastruktūroje būtina diegti darniai; - pagalbos skambutis ( eCall ) : neturėtų būti diegiamas kaip atskira prietaika; - elektroninis mokėjimas : manoma, kad norint užtikrinti, jog visi komercinio transporto naudotojai mokėtų tinkamą ir teisingą mokestį, nacionalinėmis ir tarpvalstybinėmis teisėsaugos priemonėmis būtina užtikrinti elektroninių rinkliavų sistemų veikimą; - eismo valdymas : atsižvelgiant į kelių eismo valdymo operacijų, apimančių viešąsias ir privačiąsias kelių transporto priemones ir jų sąsajas su kitų rūšių transportu, sudėtingumą, būtina taikyti naujus, visapusiškesnius, sisteminius eismo valdymo ir kontrolės metodus. Norint pasiekti šį ambicingą tikslą, labai svarbu parengti išsamią susijusių šalių – tinklų ir paslaugų operatorių, kelių eismo institucijų, regionų ir (arba) vietos valdžios institucijų – keitimosi informacija platformą; - tvarkaraščio derinimas ir koordinavimas : nors ir akivaizdu, kad būtina sukurti ES koordinavimo struktūrą, ji neturėtų dubliuoti esamų panašių organizacijų, pvz., e. saugos forumo, ERTICO ir t. t.; - veiklos modeliai : manoma, kad pirmenybė turėtų būti teikiama veiklos modelių, kuriais būtų deramai nustatyti privačiojo ir viešojo sektorių bendradarbiavimo PTS prietaikų ir paslaugų srityje būdai, kūrimui. Visi šie elementai ir atsiliepimai deramai apsvarstyti nustatant tolesnius veiksmus (plg. su PTS veiksmų planu). - Tiriamųjų duomenų rinkimas ir naudojimas Susijusios mokslo ir (arba) specialiosios sritys Pažangiosios transporto sistemos. Taikyta metodika Suinteresuotųjų šalių apklausos ir seminarai; susitikimai su valstybių narių ekspertais; parengiamasis EK PTS veiksmų plano poveikio vertinimo tyrimas. Pagrindinės organizacijos ir (arba) ekspertai, su kuriais konsultuotasi Atlikti parengiamąjį poveikio vertinimo tyrimą ir apklausti suinteresuotąsias šalis atitinkamai padėjo aukšto lygio konsultantai iš COWI-ECORYS ir Ankerbold Consulting . 2007 m. lapkričio mėn. – 2008 m. sausio mėn. surengta trylika susitikimų su aukštos kvalifikacijos ekspertais ir asmenimis, atstovaujančiais šioms suinteresuotųjų šalių bendruomenėms: nacionalinėms transporto ministerijoms, vyriausybės valdomoms PTS kūrimo ir diegimo agentūroms, miestų valdžios institucijoms, narystės pagrindais veikiančiai tarptautinei organizacijai, jungiančiai partnerius PTS pagrįstų paslaugų plėtojimo tikslais, greitkelių mokesčių rinkėjams, PTS pagrįstų informacijos paslaugų teikėjui, narystės pagrindais veikiančiai organizacijai, atstovaujančiai sunkiojo kelių transporto pramonei, nacionalinių kelių eismo institucijų valdybų atstovams, judriojo ryšio operatoriui, automobilių pramonės elektroninių komponentų tiekėjui, automobilių ir sunkvežimių pramonei. Šių apklausų išvadoms konsoliduoti surengti du seminarai – 2008 m. vasario 22 d. ir 2008 m. kovo 26 d., juose iš viso dalyvavo daugiau kaip 200 žmonių. Be to, 2008 m. balandžio 25 d. Liublianoje surengtas šiai temai skirtas e. saugos forumo[1] susitikimas. Galiausiai 2008 m. gegužės 26 d. susitikime Briuselyje valstybių narių atstovai aptarė siūlomų konkrečių veiksmų pagrįstumą. Gautos ir panaudotos informacijos santrauka Kad Europos keliams skirtos PTS būtų plėtojamos sparčiau ir darniau, būtina sukurti bendrą koordinavimo struktūrą ir įkurti oficialų visas suinteresuotąsias šalis apimantį forumą, kuriame valdžios institucijos ir komercinės veiklos subjektai galėtų susitikti ir aptarti visiems priimtinas viešojo ir privačiojo sektorių bendradarbiavimo skatinimo priemones. Tais atvejais, kai tinkamos platformos dar nėra parengtos, bendram sutarimui pasiekti rekomenduojama rengti apskritojo stalo diskusijas. Būtina sukurti tam tikrą PTS valdymo struktūrą, pagal kurią būtų nustatyta tam tikra bendram sutarimui pasiekti skirtų grupių hierarchija ir užtikrintas PTS diegimo vietos ir (arba) regioniniu, nacionaliniu ir Europos lygiu koordinavimas. Ekspertų pateiktos informacijos viešo paskelbimo priemonės Pirmojo konsultacijų su suinteresuotosiomis šalimis etapo rezultatų santrauka skelbiama internete: http://ec.europa.eu/transport/road/consultations/its_en.htm. - Poveikio vertinimas Tiriant poveikį, svarstytos trys politikos pasirinktys: Pasirinktis A : jokių papildomų naujų veiksmų. Pagal šią pasirinktį atsižvelgiama į dabartinius Komisijos veiksmus, pvz., specialius mokslinius tyrimus, pažangaus automobilio iniciatyvą (moksliniai tyrimai, techninių aspektų derinimas ir sąmoningumas), diegimo paramą ( EasyWay , CIVITAS), pavienį standartizavimą ir konsultacijas su suinteresuotosiomis šalimis. Komisijos tarnybos ir toliau finansiškai rems mokslinius tyrimus ir diegimą, savanoriškus susitarimus, specialius standartizavimo pavedimus ir (ribotą) reguliavimo veiklą, tačiau šiuo atveju viešojo ir privačiojo sektorių veiksmai, taip pat valstybių narių veiksmai koordinuojami menkai. Toliau vadovaujantis tokiu požiūriu, dabartinė PTS prietaikų ir paslaugų fragmentacija tarpvalstybiniu mastu tęsis, todėl diegimas bus nedarnus ir visoje Europos Sąjungoje bus nepakankamai užtikrintas PTS paslaugų tęstinumas. Pasirinktis B : problemų sprendimas didžiausią dėmesį skiriant koordinavimo ir sinergijos užtikrinimo priemonėms. Pagal pasirinktį B didžiausias dėmesys bus skiriamas šiems pagrindiniams prioritetiniams veiksmams: 1. apibrėžti transporto priemonėje diegiamą atvirąją funkcinę platformą , sudarančią daugkartinio pagrindinių sudedamųjų dalių (ryšių technologijų, padėties nustatymo ir duomenų apdorojimo pajėgumų, žmogaus ir mašinos sąveikos priemonių) naudojimo galimybę; 2. įsteigti aukšto lygio grupę , kaip PTS suinteresuotųjų šalių forumą, kurios tikslai būtų keistis informacija, sukurti bendrą viziją, parengti PTS diegimo gaires ir patarti Komisijai; 3. nustatyti optimalaus kelių ir eismo duomenų naudojimo sistemą; 4. parengti PTS paslaugų tęstinumo užtikrinimo sistemą (pvz., tarpmiestinio ir miesto transporto sąsajos); 5. spręsti duomenų saugumo, apsaugos, privatumo ir atsakomybės klausimus . Pagal šią pasirinktį horizontalūs klausimai, turintys netiesioginės įtakos PTS diegimui, bus nagrinėjami didžiausią dėmesį skiriant visų suinteresuotųjų šalių veiksmų darnos didinimui. Tikimasi, kad hierarchinis (iš viršaus į apačią) valdymas bus konstruktyvus ir veiksmingas, juo remiantis bus atliekami darnūs veiksmai, leisiantys atskiras PTS paslaugas rinkoje diegti darniau ir su didesne parama nei pagal bazinį A scenarijų. Pagal pasirinktį B bus panaudotos Komisijos tarnybų turimos bendrų standartizavimo prašymų rėmimo priemonės ir nustatomi bei pagal svarbą išdėstomi finansinės paramos ar teisėkūros reikalavimai. Pasirinktis B+: pasirinktis B, papildyta direktyva ir komitologijos procedūra. Pasirinktis B+ grindžiama tokiomis pačiomis priemonėmis kaip ir pasirinktis B, tačiau pagal ją formalizuojamas bendradarbiavimo ir koordinavimo aspektas. PTS aukšto lygio grupę pakeistų: 6. iš valstybių narių atstovų sudarytas Europos PTS komitetas , pagal komitologijos procedūrą Komisijai padėsiantis nustatytose srityse priimti specialias priemones (atsižvelgiant į pagrindinius pasirinkties B reglamentavimo veiksmus); ir 7. iš įvairių susijusių sektorių aukšto lygio atstovų (t. y. PTS paslaugų teikėjų, naudotojų asociacijų, transporto ir įrenginių operatorių, gamybos pramonės atstovų, socialinių partnerių, veikiančių profesinių asociacijų ir t. t.) sudaryta PTS patariamoji grupė, Komisiją konsultuosianti verslo ir techniniais klausimais ir svarstysianti paslaugų teikėjų ir naudotojų poreikius ir prioritetus. Komisija, padedama Europos PTS komiteto: - pagal savo įgaliojimus prireikus priimtų sprendimus dėl veiksmų, kuriais siekiama: - nustatyti procedūras ir specifikacijas, pirmiausia susijusias su spartesniu eismo ir kelionės duomenų teikimu ir naudojimu, Europos kelių eismo valdymu, krovininiam ir keleiviniam transportui skirtų PTS paslaugų tęstinumu, kelių sauga ir saugumu, transporto priemonėse diegiamos atvirosios PTS paslaugų platformos nustatymu, ypač taikant standartizavimo priemones (CEN/CENELEC/ETSI); - patvirtinti su kelių infrastruktūra susijusios PTS techninės ir programinės įrangos, kuriai netaikomos direktyvos 2002/24/EB, 2003/37/EB ir 2007/46/EB, tipą[2]; - keistųsi informacija su valstybėmis narėmis. Komisija, pagal komitologijos procedūrą siūlydama antrinės teisės aktus, galėtų užtikrinti veiksmingą suinteresuotųjų šalių veiklos koordinavimą ir pašalinti esamus trūkumus ir kliūtis. Pagrindinis pasirinkčių B ir B+ skirtumas yra tas, kad pagal pasirinktį B+ papildomai būtų priimta direktyva, kuria būtų nustatytos valstybių narių pareigos pagrindinėse prioritetinėse pagal pasirinktį B nustatytose srityse, o aukšto lygio grupė būtų pakeista Europos PTS komitetu, Komisijai padedančiu per komitologijos procedūrą. Įvertinus tiesioginį (spartesnis PTS diegimas) ir netiesioginį (parama formuojant ekonominę, socialinę ir aplinkosaugos politiką) poveikį, tinkamesnė pasirinktis yra B+ , nes ją įgyvendinus poveikis bus didesnis nei įgyvendinus kitas pasirinktis, ypač kiek tai susiję su bendradarbiavimu ir galimybe sparčiau sudaryti susitarimus dėl tam tikrų problemų, trukdančių PTS diegti visoje Europoje. Taigi numatomas teigiamas poveikis, susijęs su spūstimis, kelių saugumu ir tarša, bus pasiektas anksčiau. 3. TEISINIAI PASIūLYMO ASPEKTAI - Siūlomų veiksmų santrauka Siūlomame PTS veiksmų plane aprašomos prioritetinės sritys, kuriose būtų galima paspartinti darnų PTS prietaikų diegimą ir susijusių paslaugų teikimą visoje Europos Sąjungoje. Siūloma direktyva nustatomas šio PTS veiksmų plano įgyvendinimo pagrindas. Direktyva nustatytas valstybių narių pareigas Komisija padės vykdyti pagal komitologijos procedūrą nustatydama bendras specifikacijas, kuriomis bus siekiama užtikrinti darnų sąveikių PTS diegimą visoje ES. Šį darbą Komisija atliks padedama Europos PTS komiteto. Kartu bus nustatytas keitimosi informacija su valstybėmis narėmis pagrindas. Nemenkindama šio komiteto vaidmens, Komisija įsteigs Europos PTS patariamąją grupę, sudarytą iš aukšto lygio vadovų, atstovaujančių svarbiausių sričių suinteresuotosioms šalims (PTS paslaugų teikėjams, naudotojų asociacijoms, transporto ir įrenginių operatoriams, gamybos pramonei, socialiniams partneriams, profesinėms asociacijoms); ši grupė konsultuos Komisiją su PTS diegimu ir naudojimu Europos Sąjungoje susijusiais verslo ir techniniais klausimais. PTS patariamoji grupė rinks ir kaups duomenis iš dabartinių forumų, pvz., e. saugos forumo, ERTRAC ir t. t. - Teisinis pagrindas Europos bendrijos steigimo sutarties 71 straipsnio 1 dalis. - Subsidiarumo principas Subsidiarumo principas taikomas tiek, kiek pasiūlymas nepriklauso išimtinei Bendrijos kompetencijai. Pasiūlymas parengtas laikantis subsidiarumo principo, nes jame nagrinėjami tarptautiniai aspektai, kurių valstybės narės negali tinkamai reguliuoti, pvz., įrangos sąveika ir PTS paslaugų vidaus rinkos sukūrimas. Pirma, veiksmai daugiausia susiję su tarptautine diegimo veikla, kuria siekiama užtikrinti Europos masto ir (arba) suderintų tarpvalstybinių eismo ir kelionės informacijos ir eismo valdymo paslaugų teikimą. Antra, jei Europos Sąjunga nesiimtų tolesnių veiksmų, valstybės narės ir toliau plėtotų bei diegtų atskirus sprendimus, todėl veikiausiai susidarytų padrikas technologijų spektras, galintis kliudyti tolesniam derinimui ir standartizavimui arba reikalaujantis ilgų sąveikos užtikrinimo procedūrų (pvz., kaip rodo Europos elektroninės rinkliavos paslaugos teikimo patirtis). Tolesnis kelių eismo padėties blogėjimas (avarijos, spūstys, tarpvalstybiniai skirtumai) prieštarautų Sutarties reikalavimams (ypač 70 straipsniui dėl bendrosios transporto politikos ir 154 straipsniui dėl nacionalinių tinklų tarpusavio ryšio ir sąveikos rėmimo). Trečia, būtini Bendrijos lygmens veiksmai, kurie teiktų akivaizdžią naudą dėl jų poveikio (pvz., bendrų taisyklių dėl atsakomybės, duomenų saugumo ir privatumo) arba masto (pvz., PTS prietaikų išlaidų mažinimo, susijusio su bendromis specifikacijomis ir masto ekonomija). Todėl siūlomų veiksmų tikslą galima pasiekti tik Bendrijos lygiu ir tik vadovaujantis Bendrijos teisės aktu. - Proporcingumo principas Pasiūlymas atitinka proporcingumo principą dėl toliau nurodytų priežasčių. Jei visas reikiamas išsamias specifikacijas Taryba ir Europos Parlamentas priimtų atskirai, tai nebūtų nei praktiška, nei veiksminga laiko atžvilgiu. Komisija dalyvauja tiek, kiek būtina pasiūlymo tikslams pasiekti, bet ne daugiau. Komisijos parama valstybėms narėms būtų ribojama procedūrų ir specifikacijų aiškiai apibrėžtose prioritetinėse srityse, kuriose reikia taikyti platesnio nei nacionalinio masto priemones, nustatymu su Europos PTS komiteto pagalba. Suteikus mažesnius įgaliojimus, kiltų pavojus, kad visoje ES nebus kompleksiškai ir darniai įdiegtos sąveikios kelių transportui ir jo sąsajoms su kitų rūšių transportu skirtos PTS. Pasiūlymas atitinka proporcingumo principą. Finansinę ir administracinę šio pasiūlymo naštą sudaro tik kelionės į komiteto ir patariamosios grupės posėdžius išlaidos. - Pasirinkta priemonė Siūloma priemonė – direktyva. Kitos priemonės nebūtų tinkamos dėl toliau nurodytų priežasčių. Remtis savireguliacijos principu, kuris iki šiol buvo taikomas šiame sektoriuje, nepakanka – būtina taikyti visoje Europoje privalomas nuostatas. Reglamentas būtų pernelyg griežta priemonė, nes daugelis veiksmų, reikalingų optimaliam PTS diegimo lygiui užtikrinti, įvairiose šalyse gali būti skirtingi. Tačiau taikant neprivalomas priemones, pvz., teikiant rekomendacijas ir koordinavimo paramą, nebūtų tiesiogiai užtikrinta, kad kelių transportui ir jo sąsajoms su kitų rūšių transportu skirtos pažangiosios transporto sistemos bus sparčiau ir darniau diegiamos ir naudojamos. Techninės bei programinės įrangos naudotojams ir gamintojams būtinos tam tikros garantijos dėl to, kokios paslaugos bus teikiamos, ir dėl susijusios įrangos šioms paslaugoms teikti arba naudoti. Todėl kyla poreikis nustatyti teisinį pagrindą Europos mastu ir kartu direktyva suteikti valstybėms narėms galimybę pritaikyti nustatytus ir patvirtintus pagrindus savo reikmėms. Direktyva yra tinkamiausia priemonė, nes nustatant valstybių narių pareigas atsižvelgiama į įvairų PTS diegimo ir naudojimo lygį ir taip valstybėms narėms leidžiama sutelkti dėmesį į prioritetinius įgyvendinimo aspektus; kartu Komisijai paliekama teisė su Europos PTS komiteto pagalba nustatyti techninius aspektus (t. y. procedūras ir specifikacijas), padėsiančius įgyvendinti direktyvą, ir nustatoma atsakomybė už tai. 4. POVEIKIS BIUDžETUI Kelionės išlaidų kompensavimas (po 4 Europos PTS komiteto ir patariamosios grupės posėdžius per metus): 122 200,00 EUR. 5. PAPILDOMA INFORMACIJA - Europos ekonominė erdvė Siūlomas teisės aktas susijęs su EEE, todėl turėtų būti jai taikomas. 2008/0263 (COD) Pasiūlymas EUROPOS PARLAMENTO IR TARYBOS DIREKTYVA kuria nustatomi kelių transportui ir jo sąsajoms su kitų rūšių transportu skirtų pažangiųjų transporto sistemų diegimo pagrindai EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 71 straipsnio 1 dalį, atsižvelgdami į Komisijos pasiūlymą[3], atsižvelgdami į Europos ekonomikos ir socialinių reikalų komiteto nuomonę[4], atsižvelgdami į Regionų komiteto nuomonę[5], laikydamiesi Sutarties 251 straipsnyje nustatytos tvarkos, kadangi: (1) Kelių transporto srautų didėjimas, susijęs su Europos ekonomikos augimu ir piliečių judumo poreikiais, yra pagrindinė didėjančių kelių infrastruktūros spūsčių ir didėjančio energijos vartojimo, taip pat aplinkosaugos ir socialinių problemų priežastis. (2) Sprendžiant šias svarbias problemas, negalima apsiriboti tik tradicinėmis priemonėmis pvz., esamos kelių transporto infrastruktūros plėtra. Ieškant Bendrijai tinkamų sprendimų svarbus vaidmuo teks inovacijoms. (3) Informacinių ir ryšių technologijų taikymas kelių transporto sektoriui ir jo sąsajoms su kitų rūšių transportu (PTS) gerokai prisidės prie aplinkosaugos gerinimo, veiksmingumo, įskaitant energijos vartojimo efektyvumą, kelių transporto saugos ir saugumo, keleivių ir krovinių judumo ir kartu užtikrins vidaus rinkos veikimą ir didesnį konkurencingumą bei užimtumą. (4) Pažanga, padaryta informacines ir ryšių technologijas taikant kitoms transporto rūšims, dabar turėtų būti perkelta į kelių transporto sektorių, pirmiausia šioje srityje siekiant užtikrinti didesnę kelių transporto ir kitų transporto rūšių integraciją. (5) Kai kuriose valstybėse narėse šios technologijos nacionaliniu mastu kelių transporto sektoriuje jau diegiamos, tačiau šis diegimas vis dar padrikas, nedarnus, negalintis užtikrinti geografinio PTS paslaugų tęstinumo visoje Bendrijoje. (6) Norint užtikrinti darnų ir veiksmingą PTS paslaugų diegimą visoje Bendrijoje, turėtų būti nustatytos bendros specifikacijos. Pirmiausia prioritetas turėtų būti suteiktas keturioms pagrindinėms PTS kūrimo ir diegimo sritims. (7) Bendros specifikacijos turėtų būti parengtos atsižvelgiant, inter alia, į šioje srityje jau įgytą patirtį ir pasiektus rezultatus ir remiantis šia patirtimi bei rezultatais, ypač įgyvendinant e. saugos iniciatyvą[6], Komisijos pradėtą įgyvendinti 2002 m. balandžio mėn. Pagal šią iniciatyvą Komisija įkūrė e. saugos forumą, skirtą skatinti teikti ir toliau įgyvendinti rekomendacijas, kuriomis siekiama padėti kurti, diegti ir naudoti e. saugos sistemas. (8) PTS turėtų būti rengiamos remiantis sąveikiomis sistemomis, pagrįstomis atvirais ir viešais standartais, kuriais, vadovaujantis nediskriminavimo principu, galėtų naudotis visi prietaikų ir paslaugų teikėjai bei naudotojai. (9) Diegiant ir naudojant PTS prietaikas ir paslaugas, bus tvarkomi asmens duomenys. Šie duomenys turėtų būti tvarkomi pagal Bendrijos taisykles, nustatytas, inter alia, 1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo[7] ir 2002 m. liepos 12 d. Europos Parlamento ir Tarybos direktyva 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje[8]. (10) Diegiant ir naudojant PTS prietaikas ir paslaugas, ypač eismo ir kelionių informacijos paslaugas, bus tvarkomi ir naudojami kelių, eismo ir kelionės duomenys, pateikiami valstybių narių viešojo sektoriaus institucijų turimuose dokumentuose. Šie duomenys turėtų būti tvarkomi ir naudojami pagal Bendrijos taisykles, nustatytas 2003 m. lapkričio 17 d. Europos Parlamento ir Tarybos direktyva 2003/98/EB dėl viešojo sektoriaus informacijos pakartotinio naudojimo[9]. (11) Direktyva 2007/46/EB[10] nustatomi motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindai, o direktyvos 2002/24/EB[11] ir 2003/37/EB[12] atitinkamai susijusios su dviračių ir triračių motorinių transporto priemonių ir žemės ar miškų ūkio traktorių, jų priekabų ir keičiamos velkamosios įrangos tipo patvirtinimu. Nors šių direktyvų nuostatos taikomos su PTS susijusiai transporto priemonių įrangai, jos netaikomos išorinės kelių infrastruktūros PTS techninei ir programinei įrangai, todėl šiai įrangai turėtų būti taikomos nacionalinės tipo patvirtinimo procedūros. (12) PTS prietaikoms ir paslaugoms, kurioms būtinos tikslaus ir patikimo laiko ir padėties nustatymo paslaugos, turėtų būti naudojama palydovų naudojimu pagrįsta infrastruktūra arba kitokia technologija, užtikrinanti lygiavertį tikslumą[13]. (13) Pagrindinės suinteresuotosios šalys, pvz., PTS paslaugų teikėjai, PTS naudotojų asociacijos, transporto ir įrenginių operatoriai, gamybos pramonės atstovai, socialiniai partneriai, profesinės asociacijos ir vietos valdžios institucijos, turėtų turėti galimybę patarti Komisijai su PTS diegimu Bendrijoje susijusiais verslo ir techniniais klausimais. (14) Šiai direktyvai įgyvendinti reikalingos priemonės turėtų būti priimtos remiantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką[14]. (15) Pirmiausia Komisijai turėtų būti suteikta teisė priimti su priedų keitimu susijusias priemones ir priemones, kuriomis nustatomos išsamesnės sąveikių PTS kūrimo, diegimo ir naudojimo specifikacijos. Kadangi šios priemonės yra bendro pobūdžio ir yra skirtos neesminėms šios direktyvos nuostatoms iš dalies pakeisti, inter alia, ją papildant naujomis neesminėmis nuostatomis, jos turi būti priimtos taikant Sprendimo 1999/468/EB 5a straipsnyje numatytą reguliavimo procedūrą su tikrinimu. (16) Kad būtų užtikrintas darnus požiūris, Komisija turėtų užtikrinti šia direktyva įsteigto komiteto ir komitetų, įsteigtų 2004 m. balandžio 29 d. Europos Parlamento ir Tarybos direktyva 2004/52/EB dėl elektroninių kelių rinkliavos sistemų sąveikumo Bendrijoje[15], Tarybos reglamentu (EEB) Nr. 3821/85 dėl kelių transporto priemonėse naudojamų tachografų[16] ir 2007 m. rugsėjo 5 d. Europos Parlamento ir Tarybos direktyva 2007/46/EB, nustatančia motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus[17], veiklos nuoseklumą. (17) Kadangi valstybės narės negali deramai pasiekti šios direktyvos tikslo – užtikrinti darnų sąveikių PTS diegimą visoje Bendrijoje – ir kadangi dėl šio tikslo masto ir poveikio jo būtų geriau siekti Bendrijos lygiu, Bendrija gali priimti priemones, laikydamasi Sutarties 5 straipsnyje nustatyto subsidiarumo principo. Pagal tame straipsnyje nustatytą proporcingumo principą, šia direktyva neviršijama to, kas būtina šiems tikslams pasiekti, PRIĖMĖ ŠIĄ DIREKTYVĄ: 1 straipsnis Dalykas ir taikymo sritis Šia direktyva nustatomi darnaus pažangiųjų transporto sistemų diegimo ir naudojimo Bendrijoje ir šiam tikslui būtinų specifikacijų kūrimo pagrindai. Ji taikoma visoms kelių transportui ir jo sąsajoms su kitų rūšių transportu skirtoms pažangiosioms transporto sistemoms. 2 straipsnis Apibrėžtys Šioje direktyvoje vartojamų terminų apibrėžtys: 8. pažangiosios transporto sistemos (PTS) – pagalbinės kelių transporto (įskaitant infrastruktūrą, transporto priemones ir naudotojus) ir jo sąsajų su kitų rūšių transportu sistemos, kuriose taikomos informacinės ir ryšių technologijos; 9. sąveika – sistemų ir susijusių verslo procesų geba keistis duomenimis, dalytis informacija ir žiniomis; 10. PTS prietaika – naudojama PTS taikymo priemonė; 11. PTS paslauga – PTS prietaikos įdiegtis tinkamai parengtoje organizacinėje ir operacinėje sistemoje, siekiant padidinti naudotojo saugumą, veiksmingumą, komfortą ir (arba) palengvinti transporto ir kelionių operacijas arba padėti jas atlikti; 12. PTS paslaugos teikėjas – viešasis arba privatusis PTS paslaugos teikėjas; 13. PTS naudotojas – PTS prietaikų arba paslaugų naudotojas, įskaitant keliautojus, kelių transporto infrastruktūros naudotojus ir operatorius, transporto parkų valdytojus ir avarinių tarnybų operatorius; 14. mobilusis prietaisas – ryšių arba informacinis įrenginys, kurį vairuotojas gali pasiimti į automobilį ir naudoti važiuodamas, pvz., mobilusis telefonas, navigacijos sistema arba kišeninis asmeninis kompiuteris; 15. platforma – funkcinė, techninė ir operacinė aplinka, suteikianti galimybę diegti, teikti arba naudoti PTS prietaikas ir paslaugas. 3 straipsnis PTS diegimas 1. Valstybės narės imasi būtinų priemonių darniam sąveikių PTS prietaikų ir paslaugų diegimui ir naudojimui Bendrijoje užtikrinti. 2. Valstybės narės visų pirma: 16. užtikrina, kad PTS naudotojai ir PTS paslaugų teikėjai galėtų gauti patikimus ir nuolat atnaujinamus būtinus kelių transporto duomenis; 17. užtikrina, kad įvairiuose regionuose arba įvairiose valstybėse narėse esantys kompetentingi eismo informacijos ir valdymo centrai galėtų keistis kelių eismo ir kelionės duomenimis ir kita reikiama informacija; 18. imasi reikiamų priemonių su sauga ir saugumu susijusioms PTS sistemoms integruoti į transporto priemones ir kelių infrastruktūrą ir saugioms žmogaus ir mašinos sąsajoms, ypač skirtoms mobiliesiems prietaisams, kurti; 19. imasi reikiamų priemonių įvairioms PTS prietaikoms, susijusioms su transporto priemonių ir kelių infrastruktūros informacijos mainais ir tarpusavio ryšio palaikymu, integruoti taikant bendrą platformą. 3. PTS prietaikoms ir paslaugoms, kurioms būtinos pasaulinės, tęstinės, tikslios ir patikimos laiko ir padėties nustatymo paslaugos, turėtų būti naudojamos palydovais pagrįstos infrastruktūros arba kitokia technologija, užtikrinanti lygiavertį tikslumą. 4. Priimdamos 1 ir 2 dalyse nustatytas priemones, valstybės narės atsižvelgia į I priede nustatytus principus. 4 straipsnis Specifikacijos 1. Komisija nustato PTS diegimo ir naudojimo specifikacijas – pirmiausia šiose prioritetinėse srityse: 20. optimalus kelių, eismo ir kelionės duomenų naudojimas; 21. eismo ir krovinių valdymo PTS paslaugų tęstinumas Europos transporto koridoriuose ir miestų aglomeracijose; 22. kelių sauga ir saugumas; 23. transporto priemonės integravimas į transporto infrastruktūrą. 2. Specifikacijos rengiamos remiantis I priede nustatytais principais; į specifikacijas įtraukiami bent II priede nustatyti pagrindiniai elementai. 3. Tos priemonės, skirtos šios direktyvos neesminėms nuostatoms iš dalies pakeisti ją papildant, priimamos taikant 8 straipsnio 2 dalyje numatytą reguliavimo procedūrą su tikrinimu. 5 straipsnis Su kelių eismo infrastruktūra susijusios PTS techninės ir programinės įrangos tipo patvirtinimas 1. Prireikus veiksmingumo, įskaitant energijos vartojimo efektyvumą, saugos, saugumo arba aplinkosaugos tikslais, prieš pradedant naudoti PTS techninę ir programinę įrangą, kuriai netaikomos direktyvos 2002/24/EB, 2003/37/EB ir 2007/46/EB, patvirtinamas šios įrangos tipas. 2. Valstybės narės praneša Komisijai apie nacionalines institucijas, atsakingas už PTS techninės ir programinės įrangos, kuriai taikoma ši direktyva, tipo patvirtinimą. Komisija šią informaciją perduoda kitoms valstybėms narėms. 3. Visos valstybės narės pripažįsta kitų valstybių narių nacionalinių institucijų, minimų 2 dalyje, suteiktus tipo patvirtinimus. 6 straipsnis Informacijos privatumo, saugumo ir pakartotinio naudojimo taisyklės 1. Valstybės narės užtikrina, kad asmens duomenys naudojant PTS būtų tvarkomi laikantis Bendrijos taisyklių, kuriomis saugomos asmenų laisvės ir pagrindinės teisės, ypač laikantis direktyvų 95/46/EB ir 2002/58/EB. 2. Pirmiausia valstybės narės užtikrina, kad PTS duomenys ir įrašai būtų apsaugoti nuo netinkamo naudojimo, įskaitant apsaugą nuo neteisėtos prieigos, keitimo arba praradimo. 3. Taikoma Direktyva 2003/98/EB[18]. 7 straipsnis Keitimo procedūra Komisija, atsižvelgdama į šios direktyvos taikymo patirtį, gali iš dalies keisti priedus, taip pat vėliau juos taisyti atsižvelgdama į techninę pažangą. Tos priemonės, skirtos šios direktyvos neesminėms nuostatoms iš dalies pakeisti, inter alia , ją papildant, priimamos taikant 8 straipsnio 2 dalyje numatytą reguliavimo procedūrą su tikrinimu. 8 straipsnis Komitetas 1. Komisijai padeda komitetas – Europos PTS komitetas (toliau – komitetas), sudaromas iš valstybių narių atstovų ir pirmininkaujamas Komisijos atstovo. 2. Kai daroma nuoroda į šią dalį, taikomi Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnio nuostatas. 9 straipsnis Europos PTS patariamoji grupė Komisija įsteigia Europos PTS patariamąją grupę, kad ši konsultuotų Komisiją su PTS diegimu ir naudojimu Bendrijoje susijusiais verslo ir techniniais klausimais. Grupė sudaroma iš susijusių PTS paslaugų teikėjų, naudotojų asociacijų, transporto ir įrenginių operatorių, gamybos pramonės, socialinių partnerių, profesinių asociacijų, vietos valdžios institucijų ir kitų susijusių forumų aukšto lygio atstovų. 10 straipsnis Ataskaitos 1. Valstybės narės ne vėliau kaip iki [šeši mėnesiai nuo šios direktyvos įsigaliojimo] pateikia Komisijai išsamią nacionalinės veiklos ir projektų, susijusių su 4 straipsnio 1 dalyje nustatytomis prioritetinėmis sritimis, ataskaitą ir joje pateikia bent III priede nustatytą informaciją. 2. Valstybės narės ne vėliau kaip iki [dveji metai nuo šios direktyvos įsigaliojimo] pateikia Komisijai savo nacionalinių PTS veiksmų planus penkeriems metams ir šiuose planuose pateikia bent III priede nustatytą informaciją. 3. Valstybės narės vėliau kasmet praneša apie pažangą, padarytą įgyvendinant šiuos planus. 4. Komisija du kartus per metus teikia ataskaitą Europos Parlamentui ir Tarybai. 11 straipsnis Perkėlimas į nacionalinę teisę 1. Valstybės narės priima įstatymus ir kitus teisės aktus, kurie, įsigalioję ne vėliau kaip [24 mėnesiai nuo šios direktyvos įsigaliojimo] įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikties lentelę. Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus. 12 straipsnis Įsigaliojimas Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje . 13 straipsnis Adresatai Ši direktyva skirta valstybėms narėms. Priimta Briuselyje Tarybos vardu Pirmininkas I PRIEDAS 3 STRAIPSNYJE NURODYTI PTS DIEGIMO PRINCIPAI PTS prietaikos ir paslaugos parenkamos ir diegiamos remiantis poreikių vertinimu ir laikantis šių principų: 24. veiksmingumas – gebėjimas apčiuopiamai prisidėti prie pagrindinių Europos kelių transporto problemų sprendimo (pvz., spūsčių ir taršos mažinimo, energijos vartojimo efektyvumo didinimo, saugos ir saugumo didinimo); 25. rentabilumas – išlaidų ir rezultatų, gautų siekiant tikslų, santykis; 26. geografinis tęstinumas – gebėjimas visoje Bendrijoje, ypač transeuropiniame transporto tinkle, užtikrinti darnias paslaugas; 27. sąveika – sistemų geba keistis duomenimis ir sudaryti galimybę dalytis informacija ir žiniomis; 28. brandos lygis – pažangos lygis. II PRIEDAS 4 STRAIPSNYJE NURODYTI PAGRINDINIAI SPECIFIKACIJŲ ELEMENTAI 29. Optimalus kelių, eismo ir kelionės duomenų naudojimas Optimalaus kelių, eismo ir kelionės duomenų naudojimo specifikacijose nustatoma: 30. reikalavimai, būtini užtikrinti, kad tikralaikė eismo ir kelionės informacija būtų tiksli ir kad ji tarpvalstybiniu mastu būtų prieinama PTS naudotojams, visų pirma reikalavimai, kuriais: 31. PTS paslaugų teikėjams sudaroma galimybė gauti tikslius viešuosius kelių ir tikralaikius eismo duomenis, naudojamus tikralaikei eismo ir kelionės informacijai rengti; 32. palengvinamas susijusių valdžios institucijų bei suinteresuotųjų šalių ir susijusių PTS paslaugų teikėjų tarpvalstybinis elektroninis keitimasis duomenimis; 33. užtikrinama, kad susijusios valdžios institucijos ir suinteresuotosios šalys laiku atnaujintų viešuosius kelių ir eismo duomenis, naudojamus tikralaikei eismo ir kelionės informacijai rengti; 34. užtikrinama, kad PTS paslaugų teikėjai laiku atnaujintų tikralaikę eismo ir kelionės informaciją; 35. reikalavimai, būtini užtikrinti, kad susijusios valdžios institucijos rinktų kelių ir eismo duomenis (įskaitant, pvz., eismo srautų planus, eismo reguliavimą ir rekomenduojamus maršrutus, ypač skirtus sunkiasvorėms transporto priemonėms) ir kad jie būtų teikiami PTS paslaugų teikėjams, visų pirma reikalavimai, kuriais: 36. PTS paslaugų teikėjams sudaroma galimybė gauti susijusių valdžios institucijų surinktus viešuosius kelių ir eismo duomenis (įskaitant, pvz., apie eismo srautų planus, eismo reguliavimą ir rekomenduojamus maršrutus); 37. palengvinamas susijusių valdžios institucijų ir PTS paslaugų teikėjų elektroninis keitimasis duomenimis; 38. užtikrinama, kad susijusios valdžios institucijos laiku atnaujintų viešuosius kelių ir eismo duomenis (įskaitant duomenis apie eismo srautų planus, eismo reguliavimą ir rekomenduojamus maršrutus); 39. užtikrinama, kad PTS paslaugų teikėjai laiku atnaujintų PTS paslaugas ir prietaikas, naudojančias šiuos viešuosius kelių ir eismo duomenis; 40. reikalavimai, būtini užtikrinti, kad viešieji kelių ir eismo duomenys, naudojami skaitmeniniams žemėlapiams rengti, būtų tikslūs ir kad jais galėtų naudotis skaitmeninių žemėlapių gamintojai ir paslaugų teikėjai, visų pirma reikalavimai, kuriais: 41. skaitmeninių žemėlapių gamintojams ir paslaugų teikėjams užtikrinama galimybė naudotis viešaisiais kelių ir eismo duomenimis, naudojamais skaitmeniniams žemėlapiams rengti; 42. palengvinamas susijusių valdžios institucijų bei suinteresuotųjų šalių ir privačių skaitmeninių žemėlapių gamintojų bei platintojų elektroninis keitimasis duomenimis; 43. užtikrinama, kad susijusios valdžios institucijos ir suinteresuotosios šalys laiku atnaujintų viešuosius kelių ir eismo duomenis, naudojamus skaitmeniniams žemėlapiams rengti; 44. užtikrinama, kad skaitmeninių žemėlapių gamintojai ir paslaugų teikėjai laiku atnaujintų skaitmeninius žemėlapius; 45. būtinieji nemokamo „universaliųjų eismo pranešimų“ teikimo visiems kelių eismo dalyviams reikalavimai, apimantys būtinąjį šių pranešimų turinį, visų pirma reikalavimai, kuriais: 46. užtikrinama, kad būtų naudojamas standartinis su saugumu susijusių eismo įvykių sąrašas („universalieji eismo pranešimai“), kuris turėtų būti nemokamai perduodamas PTS naudotojams; 47. užtikrinama „universaliųjų eismo pranešimų“ sąveika su PTS paslaugomis teikiant tikralaikę eismo ir kelionės informaciją ir šių pranešimų integravimas į šias paslaugas. 48. Eismo ir krovinių valdymo PTS paslaugų tęstinumas Europos transporto koridoriuose ir miestų aglomeracijose Eismo ir krovinių valdymo paslaugų tęstinumo ir sąveikos užtikrinimo Europos transporto koridoriuose ir miestų aglomeracijose specifikacijose nustatoma: 49. būtinieji ir (arba) privalomieji krovininiam ir keleiviniam transportui skirtų PTS paslaugų tęstinumo transporto koridoriuose ir tarp įvairių transporto rūšių reikalavimai, visų pirma reikalavimai, kuriais: 50. palengvinamas valstybių, regionų arba miesto ir tarpmiestinių zonų ir susijusių eismo informacijos ir (arba) valdymo centrų elektroninis keitimasis eismo duomenimis ir informacija; 51. užtikrinamas standartinių informacijos srautų arba eismo sąsajų tarp susijusių eismo informacijos ir (arba) valdymo centrų naudojimas; 52. priemonės, būtinos novatoriškoms PTS technologijoms (radijo dažninio atpažinimo įrenginiams (RFID) arba Galileo/Egnos ) taikyti kuriant krovininio transporto logistikai ( eFreight ) skirtas PTS prietaikas (ypač krovinių stebėjimo ir sekimo per visą kelionę ir vežant skirtingomis transporto rūšimis priemones), visų pirma priemonės, kuriomis: 53. užtikrinama, kad PTS prietaikų kūrėjams būtų sudaryta galimybė naudotis reikiamomis PTS technologijomis ir kad jie taikytų šias technologijas; 54. užtikrinamas padėties nustatymo rezultatų (pvz., gautų naudojant RFID ir (arba) Galileo/EGNOS ) integravimas eismo valdymo priemonėse ir centruose; 55. priemonės, būtinos judumui miestuose užtikrinti skirtai PTS architektūrai kurti, taikant integruotą ir įvairias transporto rūšis apimantį kelionių planavimo, transporto poreikio ir eismo valdymo metodą, visų pirma priemonės, kuriomis: 56. miestų valdymo centrams suteikiama galimybė naudotis viešojo transporto, kelionių planavimo, transporto poreikio, eismo ir stovėjimo duomenimis; 57. palengvinamas įvairių miesto valdymo centrų elektroninis keitimasis informacija apie viešąjį ir privatųjį transportą ir visas įmanomas transporto rūšis; 58. užtikrinamas visų susijusių duomenų ir informacijos integravimas į bendrą architektūrą. 59. Kelių sauga ir saugumas PTS kelių saugos ir saugumo prietaikų specifikacijose nustatoma: 60. priemonės, būtinos pagalbos skambučio ( eCall ) sistemai darniai įdiegti visoje Europoje, įskaitant priemones, kuriomis: 61. sudaroma galimybė keistis reikiamais transporto priemonėje įrengtos PTS duomenimis; 62. užtikrinama, kad kelių infrastruktūros (pagalbos) centruose (viešųjų paslaugų prieigos punktuose) būtų reikiama įranga transporto priemonių siunčiamiems duomenims priimti; 63. palengvinamas transporto priemonių ir kelių infrastruktūros (pagalbos) centrų (viešųjų paslaugų prieigos punktų) elektroninis keitimasis duomenimis; 64. priemonės, būtinos kelių eismo dalyvių saugai užtikrinti naudojant jų transporto priemonėje įrengtą žmogaus ir mašinos sąsają ir mobiliuosius prietaisus, taip pat transporto priemonėje įrengtų ryšio priemonių saugumui užtikrinti; 65. priemonės, būtinos pažeidžiamų kelių eismo dalyvių saugai ir komfortui užtikrinti, atsižvelgiant į visas PTS prietaikas; 66. priemonės, būtinos saugioms sunkvežimių ir komercinio transporto stovėjimo vietoms nurodyti ir PTS naudojimu pagrįstoms stovėjimo ir išankstinio užsakymo sistemoms taikyti, visų pirma priemonės, kuriomis: 67. sudaroma galimybė naudotis pakankamu stovėjimo vietų skaičiumi; 68. naudotojams sudaroma galimybė gauti informaciją apie stovėjimo vietas; 69. palengvinamas stovėjimo aikštelių, centrų ir transporto priemonių elektroninis keitimasis duomenimis; 70. integruojamos transporto priemonėse ir stovėjimo aikštelėse taikomos susijusios PTS technologijos, skirtos informacijai apie laisvas stovėjimo vietas atnaujinti išankstinio užsakymo tikslais. 71. Transporto priemonės integravimas į transporto infrastruktūrą PTS, skirtų transporto priemonei integruoti į transporto infrastruktūrą, specifikacijose nustatoma: 72. priemonės, būtinos įvairioms PTS prietaikoms integruoti į transporto priemonėje įdiegtą atvirąją platformą; visų pirma šios priemonės grindžiamos: 73. dabartinių arba numatytų PTS prietaikų funkcinių reikalavimų nustatymu; 74. atvirosios sistemos architektūros, užtikrinančios infrastruktūros sistemų ir įrenginių sąveiką ir (arba) tarpusavio ryšį, nustatymu; 75. būsimų naujų arba atnaujintų PTS prietaikų integravimu į transporto priemonėje įdiegtą atvirąją platformą pagal savaiminio įdiegimo (angl. plug and play ) principą; 76. standartizavimo procedūros, skirtos architektūrai ir atvirosios transporto priemonėje įdiegtos platformos specifikacijoms patvirtinti, taikymu; 77. priemonės, būtinos susietosioms (transporto priemonių infrastruktūros) sistemoms toliau tobulinti ir įgyvendinti, visų pirma priemonės, kuriomis: 78. palengvinamas duomenų ir informacijos perdavimas iš vienos transporto priemonės į kitą, iš transporto priemonės į infrastruktūrą ir atvirkščiai, iš vienos infrastruktūros į kitą; 79. susijusioms šalims (transporto priemonėms arba kelių infrastruktūrai) suteikiama galimybė gauti duomenis arba informaciją, kuria keičiamasi; 80. užtikrinamas standartinės pranešimo formos taikymas transporto priemonei ir infrastruktūrai keičiantis duomenimis; 81. nustatoma kiekvieno keitimosi duomenimis būdo (transporto priemonė–transporto priemonė, transporto priemonė–infrastruktūra, infrastruktūra–infrastruktūra) ryšių infrastruktūra; 82. užtikrinamas standartizavimo procedūrų, skirtų susijusiai architektūrai patvirtinti, taikymas. III PRIEDAS REKOMENDACIJOS DĖL NACIONALINIŲ PTS VEIKSMŲ ATASKAITŲ, NURODYTŲ 10 STRAIPSNYJE, TURINIO 83. Valstybių narių pagal 10 straipsnį teikiamų ataskaitų, susijusių su prioritetinėmis sritimis, nustatytomis 4 straipsnio 1 dalyje, apimtis yra nacionalinė. Tačiau prireikus ataskaitų apimtis gali būti išplėsta iki regioninio ir (arba) pasirinkto vietos lygmens. 84. Pagal 10 straipsnio 1 dalį teikiamoje ataskaitoje pateikiama bent ši informacija: 85. dabartinė nacionalinė PTS strategija; 86. jos tikslai ir pamatinės nuostatos; 87. glaustas PTS diegimo būklės ir pamatinių sąlygų aprašas; 88. prioritetinės dabartinių veiksmų ir susijusių priemonių sritys; 89. paaiškinimas, kaip ši strategija ir šie veiksmai arba priemonės padeda darniai ir užtikrinant reikiamą sąveiką diegti PTS prietaikas ir užtikrinti paslaugų tęstinumą Bendrijoje (žr. 4 straipsnio 1 dalį). 90. Pagal 10 straipsnio 2 dalį teikiamoje ataskaitoje pateikiama bent ši informacija: 91. nacionalinė PTS strategija, įskaitant jos tikslus; 92. išsamus PTS diegimo ir pamatinių sąlygų aprašas; 93. numatomos prioritetinės veiksmų ir susijusių priemonių sritys su paaiškinimu, kaip šiais veiksmais ir priemonėmis bus remiamos 4 straipsnio 1 dalyje nustatytos prioritetinės sritys; 94. išsami informacija apie dabartinių ir numatomų veiksmų įgyvendinimą, aprašant: 95. priemones; 96. išteklius; 97. konsultacijas ir aktyvias suinteresuotąsias šalis; 98. tarpinius tikslus; 99. stebėjimą. (COD) FINANSINĖ TEISĖS AKTO PASIŪLYMO PAŽYMA 1. PASIŪLYMO PAVADINIMAS: Europos Parlamento Ir Tarybos direktyva, kuria nustatom I KELIų TRANSPORTUI IR JO SąSAJOMS SU KITų RūšIų TRANSPORTU SKIRTų PAžANGIųJų TRANSPORTO SISTEMų DIEGIMO PAGRINDAI 2. VALDYMO IR BIUDŽETO SUDARYMO PAGAL VEIKLOS RŪŠIS SISTEMA 6 antraštinė dalis: energija ir transportas. 3. BIUDŽETO EILUTĖS 3.1. Biudžeto eilutės (veiklos eilutės ir atitinkamos techninės bei administracinės pagalbos eilutės (buvusios BA eilutės)) su pavadinimais: 3.2. Priemonė ir jos finansinio poveikio trukmė: 3.3. Biudžeto ypatybės: Biudžeto eilutė | Išlaidų rūšis | Nauja | ELPA įnašas | Šalių kandidačių įnašai | Finansinės perspektyvos išlaidų kategorija | 4. IŠTEKLIŲ APŽVALGA 4.1. Finansiniai ištekliai 4.1.1. Įsipareigojimų asignavimų (ĮA) ir mokėjimų asignavimų (MA) suvestinė Mln. EUR (tūkstantųjų tikslumu) Išlaidų rūšis | Skirsnio Nr. | 2010 m. | 2011 m. | 2012 m. | 2013 m. | 2014 m. | 2015 m. ir vėliau | Iš viso | Veiklos išlaidos[19] | Įsipareigojimų asignavimai (ĮA) | 8.1 | a | Mokėjimų asignavimai (MA) | b | Administracinės išlaidos, įskaičiuotos į orientacinę sumą[20] | Techninė ir administracinė pagalba (NDIF) | 8.2.4 | c | ORIENTACINĖ SUMA IŠ VISO | Įsipareigojimų asignavimai | a+c | Mokėjimų asignavimai | b+c | Į orientacinę sumą neįskaičiuotos administracinės išlaidos[21] | Žmogiškieji ištekliai ir susijusios išlaidos (NDIF) | 8.2.5 | d | 0,101 | 0,101 | 0,101 | 0,101 | 0,101 | 0,101 | 0,606 | Žmogiškiesiems ištekliams ir susijusioms išlaidoms nepriskiriamos administracinės išlaidos, neįskaičiuotos į orientacinę sumą (NDIF) | 8.2.6 | e | 0,122 | 0,122 | 0,122 | 0,122 | 0,122 | 0,122 | 0,732 | Iš viso orientacinių priemonės finansinių išlaidų | IŠ VISO ĮA, įskaitant išlaidas žmogiškiesiems ištekliams | a+c+d+e | 0,223 | 0,223 | 0,223 | 0,223 | 0,223 | 0,223 | 1,338 | IŠ VISO MA, įskaitant išlaidas žmogiškiesiems ištekliams | b+c+d+e | 0,223 | 0,223 | 0,223 | 0,223 | 0,223 | 0,223 | 1,338 | Išsami informacija apie bendrą finansavimą Jeigu numatoma, kad pasiūlymą bendrai finansuos kelios valstybės narės arba kitos įstaigos (nurodyti kokios), toliau pateiktoje lentelėje reikėtų nurodyti tokio bendro finansavimo dalies įvertinimą (jei numatoma, kad bendrai finansuos kelios skirtingos įstaigos, galima pridėti papildomų eilučių): Mln. EUR (tūkstantųjų tikslumu) Bendrą finansavimą teikianti įstaiga | 2010 m. | 2011 m. | 2012 m. | 2013 m. | 2014 m. | 2015 m. ir vėliau | Iš viso | …………………… | f | IŠ VISO ĮA, įskaitant bendrą finansavimą | a+c+d+e+f | 0,223 | 0,223 | 0,223 | 0,223 | 0,223 | 0,223 | 1,338 | 4.1.2. Suderinamumas su finansiniu programavimu ( Pasiūlymas atitinka esamą finansinį programavimą. ( Atsižvelgiant į pasiūlymą, reikės pakeisti atitinkamų finansinės perspektyvos išlaidų kategorijų programas. ( Įgyvendinant pasiūlymą, gali tekti taikyti Tarpinstitucinio susitarimo[22] nuostatas (t. y. taikyti lankstumo priemonę arba patikslinti finansinę perspektyvą). 4.1.3. Finansinis poveikis įplaukoms ( Pasiūlymas neturi finansinio poveikio įplaukoms. ( Pasiūlymas įplaukoms turi tokį finansinį poveikį: Mln. EUR (dešimtųjų dalių tikslumu) Prieš taikant priemonę [n-1 metai] | Padėtis pradėjus taikyti priemonę | Iš viso žmogiškųjų išteklių | 0,83 | 0,83 | 0,83 | 0,83 | 0,83 | 0,83 | 5. YPATYBĖS IR TIKSLAI 5.1. Trumpalaikiai ir ilgalaikiai poreikiai 5.2. Papildoma nauda, sukurta dalyvaujant Bendrijai, pasiūlymo suderinamumas su kitomis finansinėmis priemonėmis ir galima sinergija 5.3. Pasiūlymo tikslai, numatomi rezultatai ir susiję rodikliai atsižvelgiant į valdymo pagal veiklos rūšis sistemą 5.4. Įgyvendinimo metodai (orientaciniai) X Centralizuotas valdymas X Tiesioginis, vykdomas Komisijos ( netiesioginis, pavedama: ( vykdomosioms agentūroms ( Bendrijų įkurtoms įstaigoms, nurodytoms Finansinio reglamento 185 str. ( nacionalinėms viešojo sektoriaus įstaigoms ir (arba) viešųjų paslaugų įstaigoms ( Pasidalijamasis arba decentralizuotas valdymas ( kartu su valstybėmis narėmis ( kartu su trečiosiomis šalimis ( Bendras valdymas kartu su tarptautinėmis organizacijomis (nurodyti) Pastabos: 6. STEBĖ SENA IR VERTINIMAS 6.1. Stebė senos sistema 6.2. Vertinimas 6.2.1. Ex-ante vertinimas 6.2.2. Priemonės, kurių imtasi atlikus tarpinį ir (arba) ex-post įvertinimą (panašios ankstesnės veiklos patirtis) 6.2.3. Būsimų vertinimų sąlygos ir dažnumas 7. Kovos su sukčiavimu priemonės Netaikoma. 8. IŠSAMI INFORMACIJA APIE IŠTEKLIUS 8.1. Pasiūlymo tikslai, vertinant pagal finansines išlaidas [23] Įsipareigojimų asignavimai mln. EUR (tūkstantųjų tikslumu) 2010 m. | 2011 m. | 2012 m. | 2013 m. | 2014 m. | 2015 m. | Pareigūnai arba laikinieji darbuotojai[25] (XX 01 01) | A*/AD | 0,50 | 0,50 | 0,50 | 0,50 | 0,50 | 0,50 | B*, C*/AST | 0,33 | 0,33 | 0,33 | 0,33 | 0,33 | 0,33 | Darbuotojai, finansuojami[26] pagal XX 01 02 str. | Kiti darbuotojai[27], finansuojami pagal XX 01 04/05 str. | IŠ VISO | 0,83 | 0,83 | 0,83 | 0,83 | 0,83 | 0,83 | 8.2.2. Užduočių, susijusių su priemone, aprašymas 8.2.3. Žmogiškųjų išteklių (numatytų teisės aktais) šaltiniai ( Šiuo metu programos valdymui skirtos darbo vietos, kurias reikia pakeisti arba pratęsti ( Darbo vietos, pagal MPS (metinę politikos strategiją) / PBP (preliminarų biudžeto projektą) iš anksto skirtos n-tiesiems metams ( Darbo vietos, kurių bus prašoma kitos MPS / PBP procedūros metu X Darbo vietos, kurios bus perskirstytos naudojant valdymo tarnybos išteklius (vidinis perskirstymas) ( Darbo vietos, reikalingos n-tiesiems metams, tačiau nenumatytos tų metų MPS / PBP. 8.2.4. Kitos administracinės išlaidos, įskaičiuotos į orientacinę sumą (XX 01 04/05 – Administracinės valdymo išlaidos) Mln. EUR (tūkstantųjų tikslumu) Biudžeto eilutė (numeris ir pavadinimas) | 2010 m. | 2011 m. | 2012 m. | 2013 m. | 2014 m. | 2015 m. ir vėliau | IŠ VISO | Kita techninė ir administracinė pagalba | - intra muros | - extra muros | Iš viso techninei ir administracinei pagalbai | 8.2.5. Finansinės išlaidos žmogiškiesiems ištekliams ir susijusios išlaidos, neįskaičiuotos į orientacinę sumą Mln. EUR (tūkstantųjų tikslumu) Žmogiškųjų išteklių rūšis | 2010 m. | 2011 m. | 2012 m. | 2013 m. | 2014 m. | 2015 m. ir vėliau | Pareigūnai ir laikinieji darbuotojai (XX 01 01) | 0,101 | 0,101 | 0,101 | 0,101 | 0,101 | 0,101 | Darbuotojai, finansuojami pagal XX 01 02 str. (pagalbiniai darbuotojai, deleguotieji nacionaliniai ekspertai, pagal sutartis dirbantys darbuotojai ir kt.) (nurodyti biudžeto eilutę) | Iš viso žmogiškųjų išteklių ir susijusių išlaidų (NEĮSKAIČIUOTŲ į orientacinę sumą) | 0,101 | 0,101 | 0,101 | 0,101 | 0,101 | 0,101 | Apskaičiuota – Pareigūnai ir laikinieji darbuotojai | Apskaičiuota – Darbuotojai, finansuojami pagal XX 01 02 str. | 8.2.6. Kitos į orientacinę sumą neįskaičiuotos administracinės išlaidos Mln. EUR (tūkstantųjų tikslumu) | 2010 m. | 2011 m. | 2012 m. | 2013 m. | 2014 m. | 2015 m. ir vėliau | IŠ VISO | XX 01 02 11 01 – Komandiruotės | XX 01 02 11 02 – Posėdžiai ir konferencijos | 0,052 | 0,052 | 0,052 | 0,052 | 0,052 | 0,052 | 0,312 | XX 01 02 11 03 – Komitetai[29] | 0,070 | 0,070 | 0,070 | 0,070 | 0,070 | 0,070 | 0,420 | XX 01 02 11 04 – Tyrimai ir konsultacijos | XX 01 02 11 05 – Informacinės sistemos | 2. Iš viso kitų valdymo išlaidų (XX 01 02 11) | 3. Kitos administravimui priskiriamos išlaidos (patikslinti, nurodant biudžeto eilutę) | Iš viso administracinių išlaidų, nepriskiriamų žmogiškiesiems ištekliams ir susijusioms išlaidoms (NEĮSKAIČIUOTŲ į orientacinę sumą) | 0,122 | 0,122 | 0,122 | 0,122 | 0,122 | 0,122 | 0,732 | Apskaičiuota – Kitos administracinės išlaidos, neįskaičiuotos į orientacinę sumą | Žmogiškųjų išteklių ir administraciniai poreikiai bus finansuojami iš lėšų, kurių administruojančiam generaliniam direktoratui gali būti skirta pagal metinių asignavimų tvarką, atsižvelgiant į biudžetui taikomus apribojimus. [1] Žr. www.esafetysupport.org/en/news/esafety_forum_comments_on_ec_its_action_plan.htm. [2] Pažangiosioms transporto sistemoms taip pat taikomi teisės aktai, susiję su radijo ryšio ir telekomunikacijų įrenginiais (Direktyva 1999/5/EB), elektromagnetiniu suderinamumu (Direktyva 2004/108/EB), elektros įranga (Direktyva 2006/95/EB), bendrąja elektroninių ryšių tinklų ir paslaugų reguliavimo sistema ( Direktyva 2002/21/EB) , elektroninių ryšių tinklų ir paslaugų leidimu ( Direktyva 2002/20/EB ) ir elektroninių ryšių tinklų ir susijusių priemonių sujungimu ir prieiga prie jų ( Direktyva 2002/19/EB) . Panašias nuostatas reikia patvirtinti ir dėl PTS techninės ir programinės įrangos, susijusios su kelių infrastruktūra. [3] OL C , , p. [4] OL C , , p. [5] OL C , , p. [6] Žr. http://www.esafetysupport.org/download/European_Commission/048-esafety.pdf. [7] OL L 281, 1995 11 23, p. 31. [8] OL L 201, 2002 7 31, p. 37. [9] OL L 345, 2003 12 31, p. 90. [10] OL L 263, 2007 10 9, p. 1. [11] OL L 124, 2002 5 9, p. 1. [12] OL L 171, 2003 7 9, p. 1. [13] Žr. 2004 m. gruodžio 22 d. Tarybos reglamentą Nr. 1/2005, OL L 3, 2005 1 5, p. 1, ir 2008 m. liepos 9 d. Europos Parlamento ir Tarybos reglamentą (EB) Nr. 683/2008, OL L 196, 2008 7 24, p. 1. [14] OL L 184, 1999 7 17, p. 23. [15] OL L 166, 2004 4 30, p. 124. [16] OL L 370, 1985 12 31, p. 8. [17] OL L 263, 2007 10 9, p. 1. [18] OL L 345, 2003 12 31, p. 90. [19] Išlaidos, nepriklausančios atitinkamos xx antraštinės dalies xx 01 skyriui. [20] Išlaidos pagal xx antraštinės dalies xx 01 04 straipsnį. [21] Išlaidos pagal xx 01 skyrių, nepriskiriamos xx 01 04 ar xx 01 05 straipsniams. [22] Žr. Tarpinstitucinio susitarimo 19 ir 24 punktus. [23] Informacijai: pagal daugiametę 2007–2013 m. transeuropinio transporto tinklo programą su kelių transporto PTS susijusiems projektams numatytas 300 mln. EUR biudžetas. [24] Kaip apibūdinta 5.3 skirsnyje. [25] Kurių išlaidos NEĮSKAIČIUOTOS į orientacinę sumą. [26] Kurių išlaidos NEĮSKAIČIUOTOS į orientacinę sumą. [27] Kurių išlaidos įskaičiuotos į orientacinę sumą. [28] Prie atitinkamos (-ų) vykdomosios (-ųjų) agentūros (-ų) reikėtų pateikti nuorodą į konkrečią finansinę teisės akto pasiūlymo pažymą. [29] PTS komitologijos komitetas.